Komisijos sprendimas
2000 m. rugsėjo 6 d.
iš dalies keičiantis Sprendimą 97/569/EB, pateikiantį laikinus trečiųjų šalių įmonių, iš kurių valstybės narės leidžia importuoti mėsos produktus, sąrašus
(pranešta dokumentu Nr. C(2000) 2480)
(tekstas svarbus EEE)
(2000/555/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1995 m. birželio 22 d. Tarybos sprendimą 95/408/EB dėl trečiųjų šalių įmonių, iš kurių valstybėms narėms leidžiama importuoti tam tikrus gyvūninės kilmės produktus, žuvininkystės produktus arba gyvus dvigeldžius moliuskus, laikinų sąrašų pereinamajam laikotarpiui sudarymo sąlygų [1], su paskutiniais pakeitimais, padarytais Sprendimu 98/603/EB [2], ypač į jo 2 straipsnio 1 dalį,
kadangi:
(1) Komisijos sprendimu 97/569/EB [3] su paskutiniais pakeitimais, padarytais Komisijos sprendimu 2000/253/EB [4], buvo sudaryti laikini trečiųjų šalių mėsos produktų gamybos įmonių sąrašai.
(2) Australija atsiuntė mėsos produktų gamybos įmonių, kurias atsakingos institucijos patvirtina atitinkančiomis Bendrijos taisykles, sąrašą.
(3) Todėl Australijai galima sudaryti laikiną mėsos produktų gamybos įmonių sąrašą. Todėl turėtų būti atitinkamai iš dalies pakeistas Komisijos sprendimas 97/569/EB.
(4) Šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Šio sprendimo priedo tekstas pridedamas prie Sprendimo 97/569/EB priedo.
2 straipsnis
Šis sprendimas skirtas valstybėms narėms.
Priimta Briuselyje, 2000 m. rugsėjo 6 d.